**Marcus Brown**|  |
| Asmeniniai duomenys |
| Gimimo data | 1974 m. balandžio 3 d. (49 metai) |
| Gimimo vieta | Vakarų Memfis, Arkanzasas, JAV |
| Svoris | 90 kg |
| Klubas |
| Dabar žaidžia | Baigęs karjerą |
| **Pozicija** | atakuojantis gynėjas |
| NBA naujokų birža |
| 1996 m. | 46 šaukimu,Portlendo „Trail Blazers" |
| Profesionalūs klubai |
| 1994-19961996-19971997-199819991999-20002000-20012001-20032003-20052005-20072007-20082008-20092009-2011 | Murray St.Portlendo „Trail Blazers"Po Ortezo „Elan Bearnais"Klyvlendo „Cavaliers"Limožo CSPTrevizo „Benetton"Stambulo „Efes Pilsen"Maskvos "CSKA"Malagos „Unicaja"Kauno „Žalgiris"→ Tel Avivo "Maccabi" (skol.)Kauno „Žalgiris" |  |
|  |

**Marcus James Brown** (g. 1974 m. balandžio 3 d. Arkanzase) – amerikiečių krepšininkas,
rezultatyviausias Eurolygos žaidėjas (2007 m. gruodžio 7 d.), pelnė 2 119 taškų; naudingiausias Eurolygos žaidėjas (2007 gruodžio mėn.).

Karjera
-------

Marcus Brownas savo karjerą pradėjo Murray valstybiniame universitete. 1996 m. NBA naujokų biržoje 46-uoju šaukimu pašauktas į „Trail Blazers" komandą, pasirašė 1-erių metų sutartį 1996-1997 m. sezonui. Debiutas NBA nebuvo sėkmingas: per visą sezoną jis sužaidė tik 21 rungtynes, aikštėje vidutiniškai praleisdavo po 8,8 min. ir pelnydavo po 3,9 taško. Po to M. Brownas persikėlė į Europą, rungtyniavo Prancūzijos Po Ortezo komandoje. Vasarą grįžo į NBA, sudarė sutartį su „Cavaliers", tačiau vos po 6 rungtynių buvo atleistas. Prancūzijoje žaidė Limožo CSP komandoje, laimėjusia Prancūzijos lygą ir taurę. M. Brownas buvo išrinktas geriausiu Prancūzijos lygos legionieriumi.

2000 m. vasarą Marcusas perėjo į Trevizo „Benetton" komandą, bet jau kitą sezoną pradėjo žaisti su Stambulo „Efes Pilsen" (Turkija), kurioje žaidė 2 metus. Joje pasižymėjo itin dideliu rezultatyvumu ir naudingumu. 2003 m. pakviestas į Maskvos CSKA, kur nors ir buvo vienas naudingiausių, tačiau (tuo metu turtingiausiam Europos klubui) 2 kartus iš eilės nepavyko laimėti Eurolygos, todėl pasibaigus 2004-2005 m. sezonui, M. Brownas buvo atleistas.

2005 m. vasarą pradėjo žaisti Malagos „Unicaja", kur pradžioje pasižymėjo dideliu naudingumu, bet 2006-2007 m. sezono metu patyręs sunkią traumą, didžiąją dalį sezono buvo priverstas praleisti. Po to neatgavo savo sportinės formos, todėl Ispanijos klubas nutraukė sutartį. Pradėjo rungtyniauti su LKL čempionais Kauno „Žalgiriu" (dėl sutarties tarpininkavo Marcuso „bendraklubis" Arvydas Sabonis). 2008 m. spalio 20 d. M. Brownas abipusiu susitarimu buvo paskolintas Tel Avivo "Maccabi" klubui,  tačiau 2009 m. liepos pabaigoje sugrįžo į Kauno „Žalgirį". 2009 m. gruodžio pradžioje pratęsė sutartį su Kauno "Žalgiriu" dar vieneriems metams – iki 2010–2011 m. sezono pabaigos.

Kauno „Žalgiriui" 2010 m. LKL finalo serijos metu atleidus vyr. trenerį D. Maskoliūną, M. Brownas drauge su komandos kapitonu D. Šalenga perėmė komandos vairą, o gegužės 20 d. buvo paskirtas komandos vyr. treneriu.

2011 m. spalio 12 d. baigė profesionalaus krepšininko karjerą.

Pasiekimai
----------

* 1998, 2000 m. Prancūzijos čempionas
* 2000 m. Prancūzijos taurės laimėtojas
* 2000 m. geriausias Prancūzijos lygos legionierius
* 2000 m. R. Koračo taurės laimėtojas
* 2002 m. Turkijos taurės laimėtojas
* 2003 m. Turkijos čempionas
* 2004, 2005 m. Rusijos čempionas
* 2005 m. Rusijos taurės laimėtojas
* 2004, 2007 m. Eurolygos 3 vietos laimėtojas.
* 2008, 2010, 2011 m. Baltic Basketball League (BBL) čempionas
* 2008, 2011 m. Lietuvos krepšinio federacijos taurės laimėtojas
* 2008, 2011 m. Lietuvos krepšinio lygos čempionas

Nuorodos
--------

* Euroleague.net puslapis apie žaidėją

1. ↑   Archyvuota kopija 2008-10-21 iš Wayback Machine projekto.
2. ↑   Archyvuota kopija 2009-08-02 iš Wayback Machine projekto.
3. ↑   Archyvuota kopija 2009-12-13 iš Wayback Machine projekto.
4. ↑
5. ↑